Raahen lukio/OPS 2021

**JÄRJESTYSSÄÄNNÖT JA SUUNNITELMA KURINPITOKEINOJEN KÄYTTÄMISESTÄ**

 **(Lukiolaki 40 – 48 §)**

**Järjestyssäännöt**

1. Oppitunneille on saavuttava täsmällisesti.
2. Kaikilla opiskelijoilla on velvollisuus osallistua koulun yhteisiin tilaisuuksiin.
3. Koulun ulkopuolisilla henkilöillä ei ole oikeutta oleskella koulun tiloissa tai koulun alueella ilman, että asiasta on sovittu koulun henkilökunnan kanssa.
4. Kouluruokailu tapahtuu hyviä tapoja noudattaen. Ulkovaatteita ja päähineitä ei tuoda ruokalaan, ellei asiasta ole sovittu erikseen ryhmänohjaajan kanssa.
5. Opiskelijoiden on omalta osaltaan huolehdittava siitä, että koulu ja sen ympäristö pysyvät siistinä. Kaikkea koulun ja opiskelijakunnan omaisuutta tulee käsitellä huolellisesti, sille tapahtuneesta vahingosta on ilmoitettava rehtorille, opettajalle tai muulle koulun henkilökunnalle.
6. Oppitunneilla on oltava mukana opiskeluun tarvittava välineistö, kuten esim. oppikirja/tietokoneet.
7. Opiskelijoiden on palautettava koulun tietokoneet ja muu välineistö niiden säilytyspaikalle. Opiskelukäyttöön annetut tietokoneet on palautettava opintojen päätyttyä. Mikäli opiskelussa käytetään printtikirjaa, se palautetaan kokeeseen saavuttaessa.
8. Polkupyörät on pidettävä niille varatuilla paikoilla. Autot muut moottoriajoneuvot on sijoitettava yleisille pysäköintipaikoille. Lämmityspaikat on varattu koulun henkilökunnalle.
9. Tupakan, nuuskan, alkoholin, huumeiden ja huumausaineiden käyttäminen on kielletty koulussa, opintomatkoilla ja koulun järjestämissä tilaisuuksissa.
10. Opiskelija saa vapaasti oleskella kouluaikana koulun tiloissa siten, että ei aiheuta häiriötä muiden opiskelulle. Portaissa istuminen on kielletty tapaturmavaaran vuoksi.
11. Opiskelija saa käyttää harrastuksiinsa koulun tiloja ja välineistöä annettujen

 ohjeiden mukaan.

1. Elektronisia laitteita saa oppitunneilla pitää esillä ja käyttää vain opettajan luvalla.
2. Oppilaitokseen ei saa tuoda eikä työpäivän aikana pitää hallussa sellaista esinettä tai ainetta, jonka hallussapito on muussa laissa kielletty tai jolla voidaan vaarantaa omaa tai toisen turvallisuutta taikka joka erityisesti soveltuu omaisuuden vahingoittamiseen ja jonka hallussapidolle ei ole hyväksyttävää syytä (Lukiolaki 40 §).
3. Luvaton kuvaaminen ja materiaalin julkaiseminen on kielletty oppitunneilla, koulun tapahtumissa ja koulun tiloissa/alueella.

**Kurinpito**

*Opiskelijoilla on oikeus turvalliseen opiskeluympäristöön. Turvallisen*

*ilmapiirin ylläpitämiseksi käyttäydytään ystävällisesti ja toiset huomioon ottaen. Yleinen kasvatus- ja valvontavastuu kuuluu koko opettaja- ja henkilökunnalle. Tarvittaessa voidaan sopia erillisistä valvontatehtävistä esim. koulun tapahtumien yhteydessä.*

*Ongelmat pyritään ensisijaisesti selvittämään keskustellen yhteistyössä opiskelijan, huoltajan ja tarvittaessa opiskelijahuollon henkilöstön kanssa. Ryhmänohjaajalla on keskeinen rooli opintojen etenemisen seurannan lisäksi myös kurinpidollisten asioiden selvittämisessä ja tiedottamisessa.*

1. Opetusta häiritsevä opiskelija voidaan määrätä poistumaan jäljellä olevan oppitunnin ajaksi luokkahuoneesta tai oppilaitoksen järjestämästä tilaisuudesta.

Jos poistettava opiskelija koettaa vastarintaa tekemällä välttää poistamisen, rehtorilla ja opettajalla on oikeus käyttää sellaisia opiskelijan poistamiseksi tarpeellisia voimakeinoja, joita voidaan pitää puolustettavina opiskelijan ikä ja tilanteen uhkaavuus tai vastarinnan vakavuus sekä tilanteen kokonaisarviointi huomioon ottaen.

Rehtori ja opettaja voivat tilanteissa toimia em. tilanteissa yhdessä tai kumpikin erikseen. Oppilaan poistamisessa ei saa käyttää voimankäyttövälineitä.

1. Rehtorilla ja opettajalla on yhdessä tai erikseen oikeus työpäivän aikana ottaa haltuunsa opiskelijalta em. tarkoitettu kielletty esine tai aine.

Jos haltuun otettavaa esinettä tai ainetta hallussaan pitävä opiskelija koettaa vastarintaa tekemällä välttää haltuun ottamisen, rehtorilla ja opettajalla on oikeus käyttää sellaisia esineen tai aineen haltuun ottamiseksi välttämättömiä voimakeinoja, joita voidaan pitää puolustettavina opiskelijan ikä ja tilanteen uhkaavuus tai vastarinnan vakavuus sekä tilanteen kokonaisarviointi huomioon ottaen.

Oikeus käyttää voimakeinoja koskee vain opiskelijan omaa tai muiden turvallisuutta vaarantavia esineitä tai aineita.

1. Opettajalla ja rehtorilla on työpäivän aikana oikeus tarkastaa opiskelijan mukana olevat tavarat, opiskelijan hallinnassa olevat oppilaitoksen säilytystilat sekä päällisin puolin hänen vaatteensa, sellaisen esineen tai aineen haltuun ottamiseksi, jolla voidaan vaarantaa omaa tai toisen turvallisuutta, jos on ilmeistä, että opiskelijan hallussa on tällaisia esineitä tai aineita ja opiskelija pyynnöstä huolimatta kieltäytyy niitä luovuttamasta tai ei luotettavasti osoita, ettei hänen hallussaan niitä ole.

Opiskelijalle tulee ennen tarkastusta ilmoittaa tarkastuksen syy.

Tarkastajan tulee olla opiskelijan kanssa samaa sukupuolta.

Tarkastuksessa tulee olla läsnä tarkastajan lisäksi toinen täysi-ikäinen oppilaitoksen henkilökuntaan kuuluva.

Opiskelijan pyynnöstä tarkastuksessa tulee olla läsnä hänen valitsemansa oppilaitoksen henkilökuntaan kuuluva, jos tämä on saapuvilla.

Esineiden ja aineiden haltuun ottamisessa ja opiskelijan tarkastamisessa on noudatettava olosuhteiden edellyttämää hienotunteisuutta.

*Voimakeinojen käyttöön turvautuneen opettajan tai rehtorin tulee antaa kirjallinen selvitys tapahtuneesta koulutuksen järjestäjälle.*

*Opiskelijan tarkastaminen ja esineiden ja aineiden haltuun ottaminen tulee kirjata. Haltuun ottamisesta ja tarkastamisesta on ilmoitettava alaikäisen opiskelijan huoltajille mahdollisimman pian.*

*Opiskelijalta haltuun otetut esineet ja aineet luovutetaan opiskelijan huoltajalle tai muulle lailliselle edustajalle tai, jos opiskelija on täysi-ikäinen, hänelle itselleen. Esineet ja aineet tulee kuitenkin luovuttaa poliisille tai muulle laissa säädetylle viranomaiselle, jos opiskelijalla, tämän huoltajalla tai muulla laillisella edustajalla ei lain mukaan ole oikeutta pitää niitä hallussaan.*

*Esineiden ja aineiden luovutus tulee järjestää mahdollisimman pian haltuunotosta. Haltuun otetut huumausaineet, ampuma-aseet, aseen osat, patruunat, ammukset ja kaasusumuttimet sekä räjähteet tulee luovuttaa poliisille välittömästi. Opiskelijalle itselleen luovutettavat esineet ja aineet luovutetaan työpäivän päätyttyä.*

*Rehtori tai apulaisrehtori vastaa haltuun otettujen esineiden luovuttamisesta.*

1. Opiskelijan osallistuminen opetukseen voidaan evätä enintään kolmen työpäivän ajaksi, jos on olemassa vaara, että toisen opiskelijan tai oppilaitoksessa tai muussa opetustilassa työskentelevän henkilön turvallisuus kärsii opiskelijan väkivaltaisen tai uhkaavan käyttäytymisen vuoksi taikka opetus tai siihen liittyvä toiminta vaikeutuu kohtuuttomasti opiskelijan häiritsevän käyttäytymisen vuoksi.

Päätöksen tekee rehtori.

1. Opiskelijalle, joka häiritsee opetusta tai muuten rikkoo järjestystä taikka menettelee vilpillisesti, voidaan antaa kirjallinen varoitus. Jos rikkomus on vakava tai jos opiskelija jatkaa edellä tarkoitettua epäasiallista käyttäytymistä kirjallisen varoituksen saatuaan, hänet voidaan erottaa oppilaitoksesta määräajaksi, enintään yhdeksi vuodeksi.

Jos opiskelija on tutkimuksen alaisena rikoksesta, häneltä voidaan tutkimuksen ajaksi pidättää oikeus opiskeluun, jos se opiskelijan tekemäksi epäiltyyn rikokseen tai siihen liittyviin seikkoihin nähden on perusteltua.

Päätöksen tekee Tulevaisuuslautakunta.

Päätös voidaan panna täytäntöön siitä tehdystä valituksesta huolimatta, ellei koulutuksen järjestäjä tai hallinto-oikeus toisin päätä.

*Ennen päätöksen tekemistä on yksilöitävä toimenpiteeseen johtava teko tai laiminlyönti taikka epäilty rikos tai siihen liittyvä seikka, kuultava opiskelijaa ja hankittava muu tarpeellinen selvitys.*

*Ennen kurinpitorangaistuksen antamista on opiskelijan huoltajalle varattava tilaisuus tulla kuulluksi.*

*Opetuksen epäämisestä tarvittaessa ilmoitettava oppilaitoksen sijaintikunnan sosiaalihuollon toimeenpanoon kuuluvia tehtäviä hoitavalle viranomaiselle.*